User talk:ArturasButkevicius

Artūras BUTKEVIČIUS

Renginių įmonės “Tigris” direktorius, įmonei vadovauja nuo pat jos įkūrimo 1993 m.. 1989 – 1993 metais dirba Lietuvos AIDS centre, leidžia ir redaguoja laikraštį “AIDS kronika”, žurnalą “Saugok sveikatą”. 1991 – 1994 m. “Radiocentro” laidų vedėjas. 1995 – 1998 m. - Vilniaus Konservatorijos dėstytojas.

Nuo 1993 metų – populiarių atlikėjų ir grupių vadybininkas:

Grupė “FOJE” (1993 – 1997) Andrius MAMONTOVAS (1997 – 2000) Grupė “Naktinės Personos” (1997 – 2002) Vytautas KERNAGIS (1995 - 1997, 2000 - 2003) Grupė “ŽAS” (1999 – 2002) Grupė “Dinamika” (2000-2001) Vytautas ŠAPRANAUSKAS (2003 - 2009) VIKTORIJA (2001 – 2020) Projektas “DRUM PARTY” (2005 – 2020) VASHA (2014 – 2020) Kastytis KERBEDIS (2015-2019)

1997 m.	Valstybinės premijos laureatas “Už nuopelnus Lietuvos kultūrai” 1993 m.	Apdovanojimas “Metai ‘93” “Už geriausius Metų renginius” 1997	m. Apdovanojimas “Bravo ‘97” “Už geriausią Metų renginį” 1993 iki dabar - Daugiau nei 30 apdovanojimų, gautų su grupėmis ir atlikėjais Lietuvos muzikiniuose apdovanojimuose, 4 “Auksiniai” ir 3 “Platininiai” diskai.

Viktorija Mauručaitė
Viktorijos muzikinė karjera prasidėjo 1991m.lankant Kauno 49-vid. mokyklos estradinį antsamblį "Saulės vaikai", kuriam vadovavo Gintautas Brokas.1992m. Viktorija dar pradėjo lankyti jaunimo studiją "Drobė", kuriai vadovavo Arvydas ir Ramūnas Grybauskai. Įrašiusi dainą į magnetofomo juostelę su "Saulės vaikais", Viktorija pasiima įrašą ir nunešą jį į jaunimo studiją "Drobė". Viktorijos atliekama daina nelieka nepastebėta ir "Saulės vaikais" susidomi muzikos agentūra "Litart". 1992 metais “Saulės vaikai” pasivadina grupe “DINAMIKA”. Tais pačiais metais VIKTORIJA debiutuoja scenoje kartu su grupe DINAMIKA. Jau pirmasis albumas “Viskas bus gerai” susilaukia Lietuvos klausytojų dėmesio. VIKTORIJOS atliekama daina “Abejingumas” patenka į visus muzikinius topus, o daina “Vasara” konkurse “Jaunimo estrada” užima antrąją vietą. 1993 m. VIKTORIJA pradeda repetuoti ir koncertuoti su grupe “VITRAŽAS”. Kai galų gale nebespėjama su abejomis grupėmis, ateina metas pasirinkti, kurioje grupėje norėtųsi tęsti karjerą. VIKTORIJA pasirenka “VITRAŽĄ”. 1993 m.VIKTORIJA kartu su grupe VITRAŽAS laimi “Pop Art” festivalyje (daina “Tavasis bučinys”), bei dalyvauja konkurse “Jaunimo estrada”. Koncertai su “VITRAŽU” tęsiasi iki 1996 m. Tais metais ryškiausiai suspindi VIKTORIJOS dainos – “Ačiū tau”, “Tavasis bučinys”, “Ašara”, “Purvini lašai”. VIKTORIJOS ir VITRAŽO populiarumas toks, jog grupė kiekviename mieste koncertuoja po 3-4 koncertus per dieną! 1997 m.VIKTORIJA palieka “VITRAŽĄ” ir pradeda solinę veiklą. Tuo metu išleidžiamas solinis albumas “VIKTORIJA”. Atlikėja organizuoja albumo pristatomuosius koncertus bei įspūdingą Naujametinį koncertą, kuriame debiutuoja vaikinų šokių grupė, bei pasirodo DEIMANTĖS vaikų mados teatras. Nuo šio koncerto kartu su VIKTORIJA koncertuose dalyvauja šokėjai: Vytis, Vitalijus, Mindaugas, Kšištofas. 1998 m. pasirodo kompaktinis singlas “Kaip sugrąžinti”pirmą kartą Lietuvoje išleistas su video albumu. Jame yra du video klipai (“Leisk man”, “Kaip sugrąžinti”), bei video albumas su 1992 – 1998 m. nuotraukomis. 1999 m. Gintautas Brokas vėl pasiūlo koncertuoti su DINAMIKA. 2000 m. VIKTORIJA kartu su DINAMIKA įrašo itin sėkmingą albumą “Atgal į ateitį”, kuris tampa pirmuoju Lietuvoje dukart “PLATININIU” disku. Pelnęs du „PLATININIUS” diskus, albumas yra perleidžiamas su keliomis naujai papildytomis dainomis. 2001 metais VIKTORIJA antrą kartą atsisveikina su DINAMIKA ir nutaria tęsti solinę karjerą. 2001 metų pradžioje VIKTORIJA įrašo naujas savo geriausių dainų versijas ir išleidžia albumą “Geriausios dainos”, kurį prodiusuoja Algis Drėma ir Žeraldas Povilaitis. “Geriausių dainų” albumas iš karto pelno “AUKSINIO” albumo nominaciją, o VIKTORIJA dar kartą įrodo, kad yra pasiryžusi ir toliau neužleisti lietuviškos pop muzikos lyderių pozicijos. 2002 metais dainininkė įrašo ir išleidžia albumą “10 metų”. Albumo pavadinimas tiesiogiai atspindi tais metais švenčiamą 10 metų sceninio darbo jubiliejų. Pavasarį daininnikė jau antrus metus iš eilės dalyvauja prekybos tinklo IKI rengiamoje akcijoje “Kviečiame gyventi gražiau” ir koncertuoja visos Lietuvos moksleiviams, vasarą įvyksta kelios dešimtys koncertų Lietuvos miestų stadionuose, o rudenį VIKTORIJA dalyvauja 25-iuose Lietuvos Respublikos Prezidento Valdo ADAMKAUS rinkiminėje kampanijos koncertuose. 2003 m. VIKTORIJA ypač daug dėmesio skiria koncertinei veiklai. Per metus surengiama apie šimtą dainininkės pasirodymų. Nuo 2004 metų VIKTORIJA pradeda koncertuoti kartu su juodaodžiu dainininku Jacky MULUMBA. Kartu su juo įrašoma titulinė naujo albumo „Šokoladas“ daina „Šokoladinė diena“. Naujasis duetas greitai tampa publikos numylėtiniais ir 2004 m. surengia daugiau nei 100 koncertų. 2005 m. VIKTORIJA įgyvendina savo seną svajonę ir išleidžia romantiškų lyrinių dainų albumą „Baltas šokis. Kviečia merginos“. Tai pirmasis albumas Lietuvoje, kurio visų dainų melodijas galima parsisiųsti į mobiliuosius telefonus. Tais pačiais metais surengiami VIKTORIJOS soliniai koncertai Airijoje ir JAV. 2006 m. pasaulį išvysta ilgai kurtas ir brandintas VIKTORIJOS DVD albumas "Yra gerai". Albume, be dvidešimties populiariausių VIKTORIJOS dainų, galite rasti ir tris specialiai šiam albumui nufilmuotus video filmus. Pirmąjame, savo mintimis apie muzikinę karjerą pasakoja pati VIKTORIJA. Beje, šis pasakojimas iliustruotas daugybe nuotraukų iš asmeninio albumo, bei unikaliais karjeros pradžios video kadrais. Antrąjame pasakojime išgirsite VIKTORIJOS aplinkos žmonių, draugų, šou verslo garsenybių mintis apie pačią dainininkę. Trečiajame – savo mintimis apie mamą dalijasi VIKTORIJOS dukrelė GABRIELĖ. 2007 metais išleidžiamas dar vienas solinis studijinis VIKTORIJOS albumas „Niekam Tikęs“. 2009 metais VIKTORIJA atidaro Kaune naktinį klubą „EMBASSY“, kuriam vadovauja iki pat jo uždarymo 2014 m. 2013 metais VIKTORIJA tampa koncertų salės „RENGINIŲ OAZĖ“ marketingo vadove, kuria dirba iki šių dienų.

VAIKAI Gabrielė, gim. 1994 12 06 Angela, gim. 2012 01 15

Tigris, koncertinė organizacija
Koncertinė organizacija “Tigris” savo veiklą pradėjo 1993 metų gegužės 31 dieną. Darbuotojų kolektyvo profesionalumas ir optimizmas padėjo firmai greitai įsitvirtinti Lietuvos muzikos rinkoje ir tapti viena jos lyderių. Jau 1993 metais “Tigris” išleidžia grupės “FOJE” albumą “Vandenyje”, organizuoja “FOJE”, televizijos laidos “Studija MT” koncertinius turus Lietuvoje, 10 000 tiražu išleidžia pirmąją Lietuvoje knygą apie pop muzikos grupę “FOJE” – “Aš atsisuksiu atgal”, organizuoja “Sargio šventę” Vilniaus Sporto rūmuose, pirmąkart surengia muzikos festivalį “Geras” Palangoje. 1994 metais “Tigris” pirmą kartą Lietuvoje išleidžia “Lietuvos muzikinį kalendorių”, “FOJE” albumą “Aš čia esu”. Tais pačiais metais išleidus “FOJE” albumą “M-1”, kartu su “FOJE” lyderiu Andriumi Mamontovu ieškant idėjos, kaip geriau išreklamuoti albumą, gimsta idėja surengti iki tol neregėtą pop muzikos pasaulyje renginį “DIDŽIOSIOS LENKTYNĖS” Vilnius - Palanga. Palangoje vėl vyksta dviejų mėnesių trukmės muzikos festivalis “GERAS” (renginys gyvuoja iki pat 2000-ųjų metų!), metų pabaigoje Sporto rūmuose surengiama “Ketvirtoji Sargio šventė” bei koncertas “Kažkas atsitiko”, kuriame dalyvaujančios grupės atlieka vienos kitų dainas. 1995 metais “Tigris” organizuoja “FOJE” koncertinį turą “Kai perplauksi upę”, solinį Andriaus Mamontovo turą “Pabėgimas”, Vytauto Kernagio koncertinį turą per Lietuvą, tradicinius – festivalį “Geras”, “Sargio šventę”, “Kažkas atsitiko”. Antrą kartą organizuojamos “Didžiosios lenktynės”. Vasarą įvyksta pirmas didelis “FOJE” koncertas Vilniaus Vingio parke, į kurį susirenka virš 20 000 žiūrovų. 1995 m. pabaigoje vykusiuose muzikiniuose apdovanojimuose “Metai ‘95”, “Tigris” laimi apdovanojimą “Už geriausius metų renginius”. 1996 metais be įprastinių “Didžiųjų lenktynių”, festivalio “Geras”, “Sargio šventės”, “Tigris” pirmą kartą organizuoja labdaros koncertą “PARAMA”. Koncertas susilaukia neregėto Lietuvos gyventojų susidomėjimo – Vilniaus Vingio parke susirenka virš 50 000 žiūrovų! Visos lėšos, gautos už parduotus bilietus, skiriamos labdaros fondui “Muzikantai – vaikams”. Tais pačiais metais pirmą kartą Vilniaus Sporto rūmuose įvyksta šou “Superkrepšinis: LKL žvaigždės – Šou žvaigždės”, per Lietuvą nuvilnija “FOJE” koncertinis turas “1982”.

Bendroji Lietuvos – D. Britanijos rinkos ir viešosios nuomonės tyrimų kompanija “Baltijos tyrimai”atliko apklausą apie 1996 metų Lietuvos bei pasaulio įvykius ir žmones. Į svarbiausių metų įvykių dešimtuką pateko net trys “Tigrio” organizuoti renginai – “Didžiosios lenktynės”, “Sargio šventė”, labdaros koncertas “Parama”, nusileidę tik Seimo rinkimams ir Lietuvos krepšininkų bronzos medalių laimėjimui Atlantos olimpiadoje! 1997 metų gegužės mėnesį “Tigris” organizuoja “FOJE” atsisveikinimo koncertus Klaipėdos Vasaros estradoje, Kauno Nemuno saloje ir Vilniaus Vingio parke, kuriuose apsilanko daugiau nei 100 000 žiūrovų! Už šių koncertų organizavimą prestižiniuose “BRAVO” apdovanojimuose “Tigris” pelno “Bravo” statulėlę “Už geriausią metų renginį”.

Pavasarį “Tigris” surengia akustinį koncertą “Labas vakaras, pavasari”, vėl vyksta “Superkrepšinis: LKL žvaigždės – TV žvaigždės” ir “Sargio šventė” Sporto rūmuose, “Didžiosios lenktynės” Vilnius – Palanga, organizuojami grupės “Airija”, “SEL” ir šou “Kažkas atsitiko” koncertiniai turai per Lietuvą.

1998 metais “Tigris” organizuoja koncertinį turą populiariausiai tų metų grupei “Naktinės Personos”. Gegužės mėnesį surengiamas “Naktinių Personų” koncertas Vilniaus Vingio parke, į kurį ateina 20 000 žiūrovų.

Birželį antrą kartą Vilniaus Vingio parke organizuojamas labdaros koncertas “Parama”. Jame dalyvauja apie 40 000 žiūrovų. Vasarą vyksta festivalis “Geras” Palangoje.

1999 metais “Tigris” pakviečia žiūrovus į Andriaus Mamontovo koncertinį turą “Šiaurės naktis. Pusė penkių”, bei “Naktinių Personų” koncertinį turą “Devyni”. Andriaus Mamontovo ir grupės koncertas „Šiaurės naktis. Pusė penkių“ Vilniaus VRM rūmuose vyksta tris dienas paeiliui! Abi grupės apsilanko ir koncertuoja Jungtinėse Amerikos Valstijose.

2000 metais “Tigris” organizuoja grupių “ŽAS”, “Dinamika”, “Naktinės Personos” koncertinius turus po Lietuvą. Vasarą “Tigris” organizuoja koncertus Palangoje, “Kalnapilio alaus namuose”. Po kelių metų muzikos krizės, į koncertus vėl nebetelpa visi norintys. Trečią kartą įvyksta labdaros koncertas „Parama 2000”. Rudenį surengiamas įspūdingas koncertinis turas penkiuose Lietuvos miestuose su Lietuvos Liberalų partija.

2001 metų žiemą “Tigris” organizuoja “Švyturio šalies dainų” konkursą, vasaros pradžioje – 15 koncertų ciklą “Mes kviečiame gyventi gražiau” su “IKI” prekybos tinklu. Nuo šių metų “Tigris” atnaujina muzikos albumų leidybą. Išleidžiamas rinkinys “Legendinės liaudies dainos”, Viktorijos albumas “Geriausios dainos”, ŽAS “Geriausios dainos”, Lino Adomaičio “Q-ba-ba”, Povilo Meškėlos “Russkij albom”, Rūtos Lukoševičiūtės “Hello” soliniai albumai. Viktorijos “Geriausių dainų” albumas tampa “Auksiniu”, o ŽAS “Geriausių dainų” – dvigubu “Platininiu” albumu. Vyksta Viktorijos ir ŽAS konceriniai turai. Vasario 16-ąją “Tigris” organizuoja Valstybinę Nepriklausomybės atgavimo šventę Vilniaus Vingio parke. 2002 metais antrą kartą surengiamas koncertų ciklas “Mes kviečiame gyventi gražiau”. Išleidžiami - Viktorijos albumas “10 metų”, “Šapro šou”, Vytauto Kernagio “Teisingos dainos”, Nojaus “Saugok” ir “A lygos dainų” rinkinys. 2002 metų vasarą “Tigris” organizuoja koncertus Palangos Vasaros koncertų salėje, bei aktyviai prisideda prie šios koncertinės salės atgaivinimo ir populiarinimo. Vasarą vyksta Viktorijos koncerinis turas “Mėlyna banga”, rudenį “Šapro šou” pasirodymai. Lapkričio – gruodžio mėnesiais rinkimuose į LR Prezidentus, organizuojamos kelios dešimtys renginių Lietuvos respublikos Prezidentui Valdui Adamkui. Vasario 16-ąją “Tigris” organizuoja Valstybinę Nepriklausomybės atgavimo šventę Vilniaus Katedros aikštėje. 2003 – 2004 metais “Tigris” organizuoja kelias dešimtis renginių įvairioms organizacijoms ir bendrovėms. Didžiausias iš jų vyksta 2004 m. liepos mėnesį Palangoje, pliaže – Mineralinio vandens “RASA” 5 metų jubiliejaus šventė. 2003 m. surengiamas Viktorijos 10 metų jubiliejaus scenoje koncertas Palangos vasaros estradoje. 2005 m. “Tigris” organizuoja 66 renginių ciklą “Utenos” alui – “Utenos Drum Party”. Milžiniško pasisekimo sulaukia renginio idėja – groti gali ne tik muzikantai, bet ir visa susirinkusi publika. 2006 m. “Tigris” toliau užsiima renginių organizavimu įmonėms. Taip pat išleidžia atlikėjos Viktorijos DVD diską “Yra gerai”. Vyksta vieno populiariausio Lietuvoje muzikinio projekto “Drum party” pasirodymai. 2007 m. surengiamas 50 renginių ciklas “Utenos alui”, išleidžiamas rinktinis albumas “Sugrįžk į Lietuvą”, Viktorijos albumas “Niekam tikęs”. Vasario 16-ąją “Tigris” organizuoja Valstybinę Nepriklausomybės atgavimo šventę Vilniuje Gedimino prospekte ir Katedros aikštėje “Sugrįžk į Lietuvą”. Renginio transliacijos per televiziją reitingas užimą ketvirtą vietą tarp visų autorinių metų laidų. Pradedami organizuoti renginiai įmonėms ir bendrovėms už Lietuvos ribų – Rusijoje, Ukrainoje, Baltarusijoje. 2008 m. Dar daugiau proginių ir komandos formavimo renginių imama organizuoti įmonėms. Vasarą ir rudenį vyksta “Šapro šou” koncertų ciklas. 2009 m. “Tigris“ atidaro savo pirmąjį naktinį klubą Kaune – „EMBASSY of music, dance & cocktails“, sumušisį visus klubinio gyvenimo lankomumo rekordus laikinojoje sostinėje. Vasario 16-ają Vilniaus Rotušės aikštėje organizuojama Valstybės Nepriklausomybės atgavimo šventė „Žmonių Lietuva“, sukuriamas dokumentinis filmas „Žmonių Lietuva“. 2011 m. „Tigris“ organizuoja Europos vyrų krepšinio čempionato „Eurobasket 2012“  atidarymo renginį Panevėžyje, „Cido“ arenoje, bei „Eurobasket 2012“ oficialų „afterparty“ Kaune, klube „Embassy“. Organizuojamos „Drum party“ gastrolės Kazachstane, Rusijoje, Latvijoje. 2012 – 2013 m. klubas „EMBASSY“ tampa lankomiausiu ir populiariausiu klubu Kaune. Organizuojamos „Drum party“ gastrolės Ukrainoje, Rusijoje, Estijoje, Baltarusijoje, Lenkijoje. Rudenį „Tigris“ tampa moderniausios Kaune ir visoje Lietuvoje renginių salės „RENGINIŲ OAZĖ“ – „CRYSTAL CLUB“ operatoriumi. Net 400 sėdimų vietų prie stalelių turinčioje salėje pradedami organizuoti spektakliai, koncertai, rengiamos didžiausių įmonių šventės 2014 m. įsibėgėja „RENGINIIŲ OAZĖS – CRYSTAL CLUB“ veikla. Joje savo jubiliejus surengia tokios įmonės, kaip „MONDALEZ“, „ACME“, „JOTRON“, vyksta SEB banko ir kitų įmonių renginiai, surengiamas konkursas „LIETUVOS PONIA 2014“, grupė BELKANTO pasiekia net tris Lietuvos rekordus, vyksta folkloro festivaliai, bardų muzikos festivaliai, šimtadieniai. Koncertuoja tokie pasaulinės muzikos grandai, kaip grupės „ULTRAVOX“ vokalistas Midge Ure, grupės „SUPERTRAMP“ gitaristas Carl Verheyen, bei Lietuvos žvaigždės Andrius MAMONTOVAS, Kastytis KERBEDIS, Džordana BUTKUTĖ ir kt. 2015 m. „Tigris“ organizuoja Ukrainos artistų „CIRKO ŠOU 3D“ programos „Neono planeta“ ir lėlių – milžinių šou iš Ukrainos „DIDYSIS NUOTYKIS“ turus per Lietuvą. „Renginių Oazėje“ vyksta stambiausių Lietuvos įmonių renginiai (ACHEMA, AGROKONCERNAS, KAUSTA, NEODENTA ir kt). Pasirašoma bendradarbiavimo sutartis su Kastyčiu Kerbedžiu dėl atlikėjo prodiusavimo ir vadybos paslaugų. 2016 m. – Metų pradžioje įvyksta spektaklio vaikams “FOKUS POKUS” turas, vasarą - cirko palapilės „SEZAM“ renginiai, rudenį – spektaklio vaikams „ALISA PASAKŲ ŠALYJE“ turas per Lietuvą. „Renginių Oazėje“ surengiama virš 100 koncertų. 2017 m. – Pavasarį per Lietuvą keliauja programa vaikams “ANOS IR ELZOS NUOTYKIAI”, vasarą – cirko palapinė “CIRKAS ANT VANDENS”, rudenį – spektaklis vaikams „TROLIŲ NUOTYKIAI“. „Renginių Oazėje“ koncertuoja tokie atlikėjai, kaip ANDRIUS MAMONTOVAS, SAULIUS PRŪSAITIS, DŽORDANA, KASTYTIS KERBEDIS ir kiti. Latvijos Respublikoje veiklą pradeda dukterinė įmonė SIA „TIGRIS EVENTS“. 2018 m. – “Tigris” švenčia savo 25 metų jubiliejų ir surengia rekordinį kiekį koncertų ir renginių! Metų pradžioje įvyksta programos vaikas „KLOUNAI ANT ROŽINIO DRAMBLIO“ turas per Lietuvą. Vasaros metu surengiamos cirko palapinės „CIRKAS ANT VANDENS“ gastrolės. Rudenį vyksta spektaklio vaikams „PABĖGIMAS IŠ MADAGASKARO“ turas, „Renginių Oazės“ koncertai. O metus ir dvidešimtpenkmetį vainikuoja KASTYČIO KERBEDŽIO turas per Lietuvos arenas „AMŽINAI“, kuriuose apsilanko daugiau nei 25 000 žiūrovų. 2019 m. – dvidešimt šeštuosius gyvavimo metus „Tigris“ pasitinka beveik šimtu gyvo garso koncertų „Renginių Oazėje“, spektaklio vaikams „PABĖGIMAS IŠ MADAGASKARO“ turu per Lietuvą, cirko palapinių „GRAND“ ir „MAK“ gastrolėmis Lietuvoje, bei CIRKO ANT VANDENS ir spektaklio ALISA STEBUKLŲ ŠALYJE gastrolėmis Latvijoje. 2020 m. pradedame kultiniu Odesos klounų namų šou „Oranžinė nuotaika“ turu per Lietuvą, kurį, deja, nutraukia karantinas.

Per visus šiuos gyvavimo metus: •	buvo surengti daugiau nei 4000 tūkstančiai koncertų ir renginių Lietuvoje ir užsienio valstybėse. •	Nufilmuota ir parodyta virš 30 koncertų ir renginių. •	Mūsų renginius rėmė ir juose reklamavosi daugiau nei 100 įvairių Lietuvos bei užsienio įmonių. •	Mūsų rengiamuose renginiuose apsilankė daugiau nei 3,8 mln. žiūrovų! •	Mūsų paslaugomis, organizuojant įmonių, asmenines šventes naudojasi daugiau nei 120 įmonių ir organizacijų.

Apdovanojimai

1993 	Apdovanojimas “Metai ‘93” “Už geriausius Metų renginius” 1997	Apdovanojimas “Bravo ‘97” “Už geriausią Metų renginį” 1993 iki dabar - Daugiau nei 30 apdovanojimų, gautų su prodiusuojamomis grupėmis ir atlikėjais įvairiuose Lietuvos muzikiniuose apdovanojimuose, 4 “Auksiniai” ir 3 “Platininiai” diskai.

Concern regarding Draft:Artūras Butkevičius
Hello, ArturasButkevicius. This is a bot-delivered message letting you know that Draft:Artūras Butkevičius, a page you created, has not been edited in at least 5 months. Draft space is not an indefinite storage location for content that is not appropriate for article space.

If your submission is not edited soon, it could be nominated for deletion under CSD G13. If you would like to attempt to save it, you will need to improve it. You may request userfication of the content if it meets requirements.

If the deletion has already occured, instructions on how you may be able to retrieve it are available here.

Thank you for your submission to Wikipedia. FireflyBot (talk) 21:01, 17 April 2021 (UTC)

Your draft article, Draft:Artūras Butkevičius


Hello, ArturasButkevicius. It has been over six months since you last edited the Articles for Creation submission or Draft page you started, "Artūras Butkevičius".

In accordance with our policy that Wikipedia is not for the indefinite hosting of material deemed unsuitable for the encyclopedia mainspace, the draft has been deleted. If you plan on working on it further and you wish to retrieve it, you can request its undeletion. An administrator will, in most cases, restore the submission so you can continue to work on it.

Thanks for your submission to Wikipedia, and happy editing. Liz Read! Talk! 22:45, 15 May 2021 (UTC)